મૂળ કોલ્હાપુરના ગાયકવાડ પરિવારના અને બેંગલુરુમાં જન્મેલા શિવાજીરાવ કોલીવુડમાં નસીબ અજમાવવા ચેન્નઈ ગયા અને સુપરસ્ટાર થયા. જોકે એમને ભાજપ સાથે ઘર માંડવા ખૂબ સમજાવવામાં આવ્યા છતાં હજી એ માન્યા નથી. તમિળનાડુની પ્રજા મહદ્ અંશે પછાત વર્ગો અને મુસ્લિમોને સાથે લઈને ચાલનારી સેક્યુલર પ્રજા મનાય છે. અહીંની વિધાનસભામાં આજે પણ ભાજપને એક પણ બેઠક મળતી નથી. લોકસભામાં 39 બેઠકોમાંથી માત્ર એક જ કન્યાકુમારીવાળી બેઠક ભાજપને મળે છે. ગત લોકસભા અને વિધાનસભા ચૂંટણીમાં ભાજપ થકી જયલલિતાની અન્ના દ્રમુક સાથે ચૂંટણીસમજૂતી કરવાના લાખ પ્રયત્નો છતાં અમ્માએ એ જોડાણને નકારી કાઢીને પણ ભવ્ય વિજય મેળવ્યો હતો.